CELEX: 62009TN0133
Language: el
Date: 2009-03-27 00:00:00
Title: Υπόθεση T-133/09: Προσφυγή της 27ης Μαρτίου 2009 — I Marchi Italiani και B Antonio Basile 1952 κατά ΓΕΕΑ– Osra (B Antonio Basile 1952)

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/47
            
         Προσφυγή της 27ης Μαρτίου 2009 — I Marchi Italiani και B Antonio Basile 1952 κατά ΓΕΕΑ– Osra (B Antonio Basile 1952)
   (Υπόθεση T-133/09)
   2009/C 141/99
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγοντες: I Marchi Italiani Srl (Νεάπολη, Ιταλία) και B Antonio Basile 1952 (Giugliano, Ιταλία) (εκπρόσωπος: G. Militerni, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Osra SA (Rovereta, Ιταλία)
   
      Αιτήματα των προσφευγόντων
   
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ της 9ης Ιανουαρίου 2009, που κοινοποιήθηκε στους προσφεύγοντες στις 30 Ιανουαρίου 2009, στην υπόθεση R 502/2008, μεταξύ I Marchi Italiani Srl και Osra SA, και με την οποία επικυρώθηκε η απόφαση του τμήματος ακυρώσεως να δεχτεί την έκπτωση από το σήμα και την ακύρωση του σήματος «B Antonio Basile 1952», κατόπιν αίτησης της Osra SA,
            
         
               —
            
            
               να κρίνει ότι η καταχώριση του σήματος «B Antonio Basile 1952» είναι έγκυρη και παράγει αποτελέσματα από την ημέρα της υποβολής της αίτησης και/ή της καταχώρισης του εν λόγω σήματος,
            
         
               —
            
            
               να καταδικάσει το ΓΕΕΑ, κατά νόμο, στο σύνολο των δικαστικών εξόδων.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Ένα εικονιστικό σήμα που περιέχει τη φράση «B Antonio Basile 1952» [κοινοτικό σήμα αριθ. 5 274 121 (μερική καταχώριση, λόγω επιμερισμού της καταχώρισης αριθ. 1 462 555, κατόπιν της μερικής μεταβίβασης του σήματος)], για προϊόντα των κλάσεων 14, 18 και 25.
   
      Δικαιούχος του κοινοτικού σήματος: Οι προσφεύγοντες.
   
      Αιτούσα την κήρυξη της ακυρότητας του κοινοτικού σήματος: Osra SA.
   
      Σήμα του οποίου δικαιούχος είναι η αιτούσα: Το εικονιστικό σήμα «BASILE» (καταχωρισμένο ιταλικό σήμα αριθ. 738 901, καταχωρισμένο διεθνές σήμα αριθ. R 413 396 B) για προϊόντα της κλάσης 25.
   
      Απόφαση του τμήματος ακυρώσεως: Η αίτηση κήρυξης της ακυρότητας του κοινοτικού σήματος έγινε δεκτή και το εν λόγω σήμα κρίθηκε πλήρως άκυρο.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Εσφαλμένη εφαρμογή των άρθρων 52, παράγραφος 1, στοιχείο α', και 53, παράγραφος 2, του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1) [νυν άρθρα 53, παράγραφος 1, στοιχείο α', και 54, παράγραφος 2, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)], και μη ύπαρξη κινδύνου συγχύσεως.